COLOR พุ่งต่อ 7% นิวไฮรอบทศวรรษ! หลังแตกไลน์พลังงานทดแทน หนุนผลงานโตยาว
COLOR พุ่งต่อ 7% นิวไฮรอบ 10 ปี! เชื่อมั่นแนวโน้มช่วง 3-5 ปีโตแกร่ง หลังแตกไลน์สู่ธุรกิจพลังงานทดแทนเสริมแกร่งธุรกิจเดิม
COLOR พุ่งต่อ 7% นิวไฮรอบ 10 ปี! เชื่อมั่นแนวโน้มช่วง 3-5 ปีโตแกร่ง หลังแตกไลน์สู่ธุรกิจพลังงานทดแทนเสริมแกร่งธุรกิจเดิม
2 ก.ค. 2564

ผู้สื่อข่าวรายงานว่า วันนี้ (2 ก.ค. 64) ราคาหุ้น บริษัท สาลี่ คัลเล่อร์ จำกัด (มหาชน) หรือ COLOR ณ เวลา 10.21 น. อยู่ที่ระดับ 2.66 บาท บวก 0.18 บาท หรือ 7.26% โดยทำจุดสูงสุด 2.72 บาท และทำจุดต่ำสุด 2.52 บาท ด้วยมูลค่าการซื้อขาย 108.22 ล้านบาท

ทั้งนี้ราคาหุ้น COLOR ปรับตัวขึ้นสูงสุดในรอบ 10 ปี นับตั้งแต่ราคาหุ้นอยู่ที่ระดับ 2.71 บาท เมื่อวันที่ 23 ส.ค.2554 โดยเป็นการขานรับหลังจากบริษัทฯ เผยแนวโน้มธุรกิจในช่วง 3-5 ปีข้างหน้าว่าจะโตแกร่ง หลังแตกไลน์ธุรกิจพลังงานทดแทน เสริมแกร่งธุรกิจเดิม โดยเตรียมส่งมอบทุ่นลอยน้ำให้กับลูกค้าภายในไตรมาส 4/2564 พร้อมบุกตลาดโซลาร์รูฟ ท็อปโรงงานอุตสาหกรรมขนาดเล็ก